Publication: Magyar Közlöny
Issue: MK-2003-92 (Year: 2003, Number: 92)
Era: 1990-2004
Section: fordult. Az országgyûlési biztos az ajánlásra adott választ elfogadta. Az Fkbt. módosításra a 2002. évi LXII. törvény
Paragraph Index: 45

81. §-ával került sor, mely szerint az ingatlan-nyilvántartásba osztatlan közös tulajdonként bejegyzett ingatlanok esetében a megosztások költségeit 2004. január 1-jétõl kezdõdõen az állam viseli (OBH 4289/2002.). A Gyõr-Moson-Sopron Megyei Földhivatalnál múlt évben tartott, és 1997–1998-ban a Fõvárosi Földhivatalnál folytatott vizsgálatok közös tapasztalata az, hogy a földhivataloknak a társadalmi gazdasági változások során az állami tulajdonú lakások tömeges értékesítésével, a privatizációval, a kárpótlással (földkiadással), az ingatlanforgalom és hitelélet fellendülésével olyan többletfeladataik keletkeztek, melyekhez szükséges anyagi fedezet nem mindig állt a rendelkezésükre. Az országgyûlési biztoshoz beérkezõ panaszok hûen tükrözték az ebbõl adódó problémákat. A vizsgálatok a kialakult helyzet elemzésével, az alkotmányos jogokkal összefüggõ visszásságok megállapításával, és a tett ajánlásokkal ráirányította a figyelmet ezekre a problémákra, és segített a megoldásában is. A Fõvárosi Földhivatal ügyirathátralékának felszámolásában résztvevõ szervezetek együttmûködésérõl a földmûvelésügyi miniszteri utasítást adott ki, mely tartalmazta a feladat ütemezését is és az ehhez szükséges költségeket is. Az ügyirathátralékot a földhivatal 1999. év végére a rendezetlen lakótelepi ingatlanok kivételével felszámolta. A még elvégzendõ feladatokat egy külön erre a célra létrehozott csoport – a minisztérium illetékes fõosztályának módszertani útmutatója alapján – folyamatosan teljesíti. A földhivatalok vezetõi a tényfeltárásban az országgyûlési biztossal együttmûködtek, a megkeresésekre határidõben válaszoltak. A megállapított visszásságok orvoslására tett kezdeményezéseknek eleget tettek. Jelentõsen segítette az eredményes munkát az is, hogy a földhivatalok felügyeletét ellátó földmûvelésügyi miniszter a hozzá címzett ajánlásokra érdemi választ adott, és megtette a szükséges intézkedéseket. 3.10. Gyermekek és fiatalkorúak ügyei 2002-ben öt vizsgálat indult, a gyermekotthonok mûködésével kapcsolatban. A biztosok – a korábbi gyakorlatnak megfelelõen – a gyermekintézmények tevékenységét hivatalból is vizsgálták, mind az elõdeik, mind a saját vizsgálataik során tett ajánlások további sorsát figyelemmel kísérték. Ezért a Gyõr-Moson-Sopron megyei látogatás keretében a soproni József Attila Gyermekközpontban 2001-ben végzett vizsgálat (OBH 4312/2002.) utóvizsgálatára is sor került. Az általános helyettes 2002 áprilisában, OBH 2376/2002. számon hivatalból utóvizsgálatot indított annak feltárására, hogy az OBH 550/1998. sz. – a korábbi általános helyettes által az otthont nyújtó gyermekintézményekben élõ gondozottak alkotmányos jogainak érvényesülését vizsgáló – vizsgálat megállapításai alapján tett ajánlások a gyakorlatban miként érvényesültek. A 2002. évi vizsgálatban az alapvizsgálat során legtöbb alkotmányos joggal összefüggõ visszásság megállapítására okot adó öt intézmény utóvizsgálatára nyílt lehetõség. Az általános helyettes megállapította, hogy egyes intézményekben – az 1998-as vizsgálat megállapításaival egyezõen – továbbra is sérül a gyermekek megfelelõ testi, szellemi és erkölcsi fejlõdéshez való joga, a tulajdonhoz, a mûvelõdéshez, továbbá az egészséges környezethez fûzõdõ joga. Az elmúlt évben a biztosok – ugyancsak a korábbi gyakorlatnak megfelelõen – figyelemmel kísérték a sajtó, a rádió és a televízió azon híradásait, amelyek alapján felmerül a gyermeki jogok sérelmének gyanúja. Egy, az intézmény jó hírnévét sértõ híradás után a gyermekotthont fenntartó református egyház képviselõje kérte az országgyûlési biztos se- gítségét annak tisztázása érdekében, hogy az állampolgári jogok érvényesülése tekintetében megfelelõ munka folyik-e az otthonban. (OBH 1106/2002.) Az országgyûlési biztos megállapította, hogy az intézmény dolgozói szeretettel és mély humánummal foglalkoznak a gondjaikra bízott lakókkal. Meggyõzõdött arról is, hogy az otthonban általa megismert emberközi kapcsolatok minõsége és az intézmény légköre megfelelõ alapot nyújt a szakszerû feladatellátáshoz. Rámutatott viszont arra, hogy az intézet érdekképviseleti fórumának mûködése, a feladatellátás személyi feltételeinek biztosítása és az intézet alapító okiratának lakóotthoni ellátást is megjelölõ kiegészítése nélkülözhetetlen, mert azok a vizsgálat idõpontjában a gyermekek szociális biztonsághoz és a lehetõ legmagasabb szintû testi és lelki egészséghez fûzõdõ alkotmányos jogaival összefüggésben, valamint a jogállami jogbiztonság követelményével kapcsolatban visszás helyzetet teremtettek. Ezért felkérte a Magyarországi Református Egyház Zsinatát, valamint az intézet igazgatóját, hogy haladéktalanul intézkedjen a feltárt mulasztások orvoslására. Felkérte a közigazgatási hivatal vezetõjét is, hogy a megyei pszichiáter szakfelügyelõ fõorvos bevonásával segítse elõ egy olyan végrehajtó intézkedési terv kidolgozását, amely garantálja az intézményben folyó ápoló-gondozó tevékenység lényeges javulását. Az érintettek az ajánlásokat, illetve a kezdeményezéseket elfogadták. 2002-ben – ahogyan korábban is – a biztosok többször a sajtó híradásaiból értesültek gyermekbántalmazásról. Súlyos, különösen a gyermek halálát okozó bántalmazásról való tudomásszerzést követõen a biztosok mindig kötelességüknek érzik annak vizsgálatát, hogy az arra hivatott hatóságok a gyermek védelme érdekében minden szükséges intézkedést megtettek-e. Teszik ezt azért is, mert a gyermekek védelmérõl és a gyámügyi igazgatásról szóló 1997. évi XXXI. törvény a gyermekek alkotmányos jogainak védelmét a mindenkori országgyûlési biztos kötelezettségévé teszi. Ilyen, egy öt hónapos gyermek haláláról tudósító hír alapján indított hivatalból vizsgálatot az általános helyettes (OBH 1757/2002.). Vizsgálata során megállapította, hogy a gyermek veszélyeztetésének, illetve veszélyeztetettségének megelõzésével kapcsolatos feladatainak a gyermekjóléti szolgálat családgondozója eleget tett, a gyermek veszélyeztetettségének észlelésekor a szükségesnek tartott intézkedéseket megtette, a tragédia bekövetkezésében mulasztás nem terhelte. Nem állapított meg mulasztást, a gyermeket ellátó orvosok és a védõnõ szakmai tevékenységében sem. Rámutatott viszont arra, hogy a gyermeket kezelõ orvosok a csecsemõ veszélyeztetettségének késedelmes jelzésével a gyermek kiemelt védelemhez fûzõdõ alkotmányos jogával összefüggõ visszásság közvetlen veszélyét keletkeztették. Erre, valamint arra tekintettel, hogy nincs az egészségügyi dolgozók számára olyan rendelkezés, amely a gyermekvédelmi törvényben elõírt jelzési kötelezettség teljesítésére, illetve a mulasztás szankcionálására vonatkozna, és ilyen szabályt a Magyar Orvosi

Source: https://magyarkozlony.hu/hivatalos-lapok/65a41dad02f55b8c03fff3c479bac98d97187359/dokumentumok/4b3ba9c7bb7f8aa6944eb513813c808c4e9ec974/letoltes